Folketing
2001-03-01

Der er naturligvis ikke tale om masser, men jeg vil godt belyse det med et regneeksempel. Hvis vi nu siger, at lønnen for et bestemt arbejde i Danmark er 60.000 kr. om måneden, så er det altså sådan, at en udlænding kan tilbyde sig til netop det samme arbejde for f.eks. 52.000 kr. og netto få mere ud af det. Sådan er det jo. Det er ikke, fordi det drejer sig om millioner af mennesker eller tusinder af mennesker, men i det her konkrete tilfælde er det sådan, at en udlænding kan tilbyde sin arbejdskraft billigere og netto få mere ud af det. Sådan er der nogle paradokser ved nogle forslag, som fremsættes i Folketinget, og til det skal man da sige: Jamen sådan er det.